পদ্মপ্রিয়া জনকীরামন (জন্ম: ২৮শে ফেব্রুয়ারি ১৯৮০; শুধুমাত্র পদ্মপ্রিয়া নামে অধিক পরিচিত) হলেন একজন ভারতীয় চলচ্চিত্র অভিনেত্রী এবং মডেল। তিনি একজন প্রশিক্ষিত ভারতনাট্যম নৃত্যশিল্পী। ২০০৩ সালে মুক্তিপ্রাপ্ত তেলুগু ভাষার চলচ্চিত্র সিনু বাসন্তী লক্ষ্মী-এ অভিনয় করার মাধ্যমে অভিনয় জগতে প্রবেশ করেছিলেন। অতঃপর তিনি বেশ কয়েকটি মালয়ালম ও তামিল ভাষার চলচ্চিত্রে অভিনয় করেছিলেন। পাঁচ বছরের ব্যবধানে তিনি প্রায় ৩০টি মালয়ালম চলচ্চিত্রে, ৯টি তামিল চলচ্চিত্রে, ২টি বাংলা চলচ্চিত্রে, ৩টি তেলুগু চলচ্চিত্রে, ২টি কন্নড় চলচ্চিত্রে এবং ২টি হিন্দি চলচ্চিত্রে অভিনয় করেছেন এবং বেশ কয়েকটি পুরস্কার লাভ করেছেন। তিনি কাঝচা, করুতা পক্ষিকল, পাঝাসসি রাজা নামক মালায়ালম চলচ্চিত্র এবং থাভামাই থাভামিরুন্ধু ও মিরুগম নামক তামিল চলচ্চিত্রে তার অভিনয়ের জন্য সমালোচকদের দ্বারা প্রশংসিত হয়েছে।   প্রারম্ভিক জীবন  পদ্মপ্রিয়া জনকীরামন ১৯৮০ সালের ২৮শে ফেব্রুয়ারি তারিখে ভারতের দিল্লিতে একটি তামিল পরিবারে জন্মগ্রহণ করেছিলেন। তাঁর বাবা জানকীরামন ভারতীয় সেনাবাহিনীর একজন ব্রিগেডিয়ার ছিলেন। তাঁর মায়ের নাম বিজয়া। পদ্মপ্রিয়া পাঞ্জাবে বড় হয়ে উঠেছিলেন। তিনি তাঁর বাবা-মায়ের কাছেই তাঁর শৈশব অতিবাহিত করেছেন।  তিনি অন্ধ্র প্রদেশের সেকেন্দ্রাবাদের তিরুমলাগিরির কেন্দ্রীয় বিদ্যালয় হতে তাঁর স্কুল জীবন সম্পন্ন করেছিলেন। পরবর্তীতে তিনি আলওয়ালের লয়োলা একাডেমীতে পড়াশোনা করেছিলেন, যেখান থেকে তিনি বি কম ডিগ্রী অর্জন করেছিলেন। এরপরে তিনি হরিহরের কেআইএমএস থেকে অর্থায়ন (ফিনান্স) নিয়ে এমবিএ ডিগ্রি অর্জন করেছিলেন। তারপর তিনি জিই ক্যাপিটালের হয়ে (ঝুঁকি পরামর্শদাতা) বেঙ্গালুরু ও গুরুগ্রামে কাজ করছিলেন। জিই ক্যাপিটালের পরে তিনি বেঙ্গালুরুতে সিম্ফনির সাথে সংযুক্ত ছিলেন। তাঁর অবসর সময়ে তিনি মডেলিংয়ের দিকে মনোনিবেশ করেছিলেন, যা পরবর্তীকালে তাঁকে চলচ্চিত্র জগত এবং অভিনয়ের পথে এগিয়ে যেতে সাহায্য করেছিল। তিনি ২০০১ সালে মিস অন্ধ্র প্রদেশ-এর খেতাব জয় করেছিলেন। অন্ধ্র প্রদেশের দ্বাদশ শ্রেণিতে অধ্যয়নকালে পদ্মপ্রিয়া একটি সংগীত অ্যালবামে কাজ করেছিলেন।Padmapriya: An Army Kid Turned Actor – Trivandrum News . Yentha.com (6 January 2012). Retrieved on 31 March 2012.  তিনি ন্যাশনাল ল স্কুল অফ ইন্ডিয়া ইউনিভার্সিটির পরিবেশ আইন বিভাগ হতে একটি স্নাতকোত্তর ডিপ্লোমা এবং নিউ ইয়র্ক বিশ্ববিদ্যালয়ের লোক প্রশাসন বিভাগ হতে মাস্টার্স সম্পন্ন করেছিলেন।   কর্মজীবন  পদ্মপ্রিয়া জনকীরামন ২০০৩ সালে মুক্তিপ্রাপ্ত তেলুগু চলচ্চিত্র সীনু বসন্তি লক্ষ্মী-তে (যেটি তামিল চলচ্চিত্র কাসি-এর পুনর্নির্মাণ ছিল, যা আবার মালায়ালম চলচ্চিত্র বসন্থিয়ুম লক্ষমিয়ুম পিন্নে জানুম-এর পুনর্নির্মাণ) অভিনয়ের মাধ্যমে অভিনয় জগতে পদার্পণ করেছেন। তিনি এই চলচ্চিত্রে একজন যৌন নিপীড়িত এবং অন্ধ দরিদ্র বোনের চরিত্রে অভিনয় করেছিলেন। পদ্মপ্রিয়া বলেছেন, তিনি "বন্ধুত্বের স্বার্থে" এই চলচ্চিত্রে অভিনয়ের প্রস্তাবটি গ্রহণ করেছিলেন।   ব্যক্তিগত জীবন  পদ্মপ্রিয়া ২০১৪ সালের ১২ই নভেম্বর তারিখে মুম্বইয়ে অনুষ্ঠিত একটি অনুষ্ঠানের মাধ্যমে জেসমিন শাহের সাথে বিবাহ বন্ধনে আবদ্ধ হয়েছেন; তাঁর স্বামী জেসমিন শাহ গুজরাতের বাসিন্দা,ম্যাসাচুসেট্‌স ইনস্টিটিউট অব টেকনোলজির সদর দফতর এবং আবদুল লতিফ জামিল পোভার্টি অ্যাকশন ল্যাবে দক্ষিণ এশিয়ার কর্মপন্থা প্রধান (পলিসি হেড) হিসাবে কাজ করছেন। উভয়ই কলম্বিয়া এবং নিউ ইয়র্ক বিশ্ববিদ্যালয় থেকে স্নাতকোত্তর সম্পন্ন করেছেন এবং সেসময়য়ই তাঁরা একে অপরের সাথে পরিচিত হয়েছিলেন।   তথ্যসূত্র    বহিঃসংযোগ      বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় নৃত্যশিল্পী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী বিষয়শ্রেণী:ফিল্মফেয়ার পুরস্কার দক্ষিণ বিজয়ী বিষয়শ্রেণী:১৯৮২-এ জন্ম বিষয়শ্রেণী:হায়দ্রাবাদ, ভারতের অভিনেত্রী বিষয়শ্রেণী:দিল্লির অভিনেত্রী বিষয়শ্রেণী:জীবিত ব্যক্তি বিষয়শ্রেণী:কেরল রাজ্য চলচ্চিত্র পুরস্কার বিজয়ী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:ভরতনাট্যম নৃত্যশিল্পী বিষয়শ্রেণী:দিল্লির নৃত্যশিল্পী বিষয়শ্রেণী:২১শ শতাব্দীর ভারতীয় নারী শিল্পী